陳冠希舊愛Cammi近鏡特寫「木偶鼻」 網民驚呼:鼻子有點怪
陳冠希舊愛謝熙婷(Cammi,前名謝芷蕙)公屋出身,入行做𡃁模後身價起飛,臉容亦是一年靚過一年。近年她更搬進了月租4萬的尖沙咀豪宅,大曬名媛級奢華生活,與昔日的她完全不一樣。早前她在Instagram上分享新相,又再一次惹來整容疑雲。
Cammi現長居上海,身為香港元祖網紅之一的她,原來在上海也頗有名氣。當日正值春暖花開時,Cammi約同一位攝影師到花園影靚相。正當他們在打燈影相時,卻吸引了不少途人駐足「影埋一份」,就好似變成了一個龍友攝影會。
帖文當中還有一張她的自拍特寫,除了圓圓大眼和明顯的臥蠶外,高挺的鼻樑也十分顯眼,有網民就直言:「身材完美,鼻子有點怪」,更有網民大讚,她就似一個洋娃娃一樣。
現時因工作移居上海的Cammi,亦曾被網民問她如何賺得第一桶金,她表示:「第一桶金嘅定義是什麼。。目前我仲未搵到。不過以前細個做登台商演真係幾乎每日都喺大陸做嘢,之後開服裝店淘寶店同批發店,當中都有少少投資係蝕錢,最近呢幾年都係做網店,買股票投資唔同嘅嘢,之前都有投資過朋友店舖,不過冇賺冇蝕走咗(我係冇公開過嘅),而家就開咗養生館。」